# Alejandro Martínez Sánchez

Alejandro "Álex" Martínez Sánchez (Sevilla, 12 d'agost de 1990) és un futbolista professional andalús que juga com a lateral esquerre al CD Eldense.

## Carrera de club

Martínez es fa formar al planter del Reial Betis, i va debutar com a sènior a l'equip C el 2010. Després de jugar regularment amb el Real Betis B a la segona divisió B, va debutar amb el primer equip l'11 de maig de 2011, jugant com a titular en una victòria per 3–1 a casa contra el CD Tenerife a la segona divisió.
El 27 d'agost de 2011, mentre encara formava part de l'equip B, Martínez va debutar a La Liga, entrant als darrers minuts del partit com a suplent de Jefferson Montero en una victòria per 1–0 a fora contra el Granada CF. Després de jugar poc durant la temporada (tres partits, 117 minuts de joc), fou promocionat definitivament al primer equip l'estiu de 2012.
El 16 d'agost de 2013, Martínez va renovar el seu contracte amb els verd-i-blancs fins al 2017, i fou immediatament cedit al Reial Múrcia de segona divisió. Va marcar el seu primer gol com a professional el 12 d'octubre, l'únic del partit en una victòria sobre el Girona FC.
El 10 de novembre de 2014, Martínez va patir una greu lesió de genoll que el va tenir apartat dels terrenys de joc durant set mesos. Va tornar als camps el 7 de juny de l'any següent, substituint Francisco Portillo en una derrota per 0–3 a casa contra l'Sporting de Gijón.
El 18 d'agost de 2015, Martínez fou cedit a l'Elx CF per un any. Després de retornar al Betis, va jugar al primer equip, però principalment com a suplent del nou fitxatge Riza Durmisi.
El 26 de juny de 2017 va quedar lliure, i va signar contracte per dos anys amb el Granada CF, acabat de descendir de primera. Titular habitual en la seva primera temporada, va patir diverses lesions fins que va perdre la titularitat en favor de Quini en la seva segona temporada, que va acabar en promoció.
Martínez va jugar encara menys la temporada 2019–20, després que Carlos Neva fos promocionat al primer equip. El 29 de setembre de 2020, després que hagués jugat només un partit en tota la temporada, va acabar contracte.
El 2 de febrer de 2021, Martínez fitxà per l'Hèrcules CF de Segona B.

## Referències

* ↑ Virtualmente... el Betis es nuevo equipo de Primera (Virtually... Betis is a new Primera team); Marca, 12 maig 2011 (castellà)
* ↑ El Betis gana de Primeras (Betis wins First); Marca, 27 agost 2011 (castellà)
* ↑ El año de Álex Martínez (Álex Martínez's year); Marca, 15 juliol 2012 (castellà)
* ↑ Álex Martínez jugará cedido esta temporada en el Murcia (Álex Martínez will play on loan this season at Murcia); Diari AS, 16 agost 2013 (castellà)
* ↑ El Murcia duerme en puestos de ascenso (Murcia sleeps in the promotion places); Marca, 12 octubre 2013 (castellà)
* ↑ Álex Martínez será baja entre seis y siete meses por una lesión de rodilla; Mundo Deportivo, 10 novembre 2014 (castellà)
* ↑ El Sporting cumple en Sevilla y vuelve a Primera por la vía rápida (Sporting gets job done in Seville and returns to Primera through the fast lane); Marca, 7 juny 2015 (castellà)
* ↑ Álex Martínez se marcha cedido al Elche CF (Álex Martínez goes out on loan at Elche CF); Real Betis, 18 agost 2015 (castellà)
* ↑ Comunicado | Álex Martínez se incorpora al Granada CF; Granada CF, 26 juny 2017 (en castellà)
* 1 2 3 Los héroes de una temporada histórica: Álex Martínez (Heroes of an historic season: Álex Martínez); Granada en Juego, 1 agost 2020 (en castellà)
* ↑ Las lesiones sacaron a Álex Martínez del sueño de la Copa (Injuries took Álex Martínez from Cup dream); Ideal, 15 agost 2020 (en castellà)
* ↑ Acuerdo para la rescisión de Álex Martínez (Agreement for the rescision of Álex Martínez); Granada CF, 29 setembre 2020 (en castellà)
* ↑ Álex Martínez, la zurda del Este, está de vuelta (Álex Martínez, the left from the East, is back); Diario AS, 2 febrer 2021 (en castellà)

## Enllaços externs

* Alejandro Martínez Sánchez a BDFutbol
* Fitxa a Lapreferente (castellà)
* Alejandro Martínez Sánchez, Fitxa a Soccerway